Alain Prost

Alain Marie Pascal Prost, OBE, Légion d'honneur () minangka mantan pembalap Formula Satu asal Perancis ingkang sampun kaping 4 ngrebut gelar juara donya F1, lan dadosaken tiyang ingkang kaping 3 ingkang pikantuk gelar juara donya ingkang kathah piyambak kejawi Juan Manuel Fangio (5 gelar), lan Michael Schumacher (7 gelar). Saking taun 1993 dumugi 2001, Prost nyepeng rékor minangka pembalap kanthi kemenangan ingkang kathah piyambak. Michael Schumacher lajeng mecahaken rékor 51 kemenangan Prost wonten ing GP Bèlgi 2001. Prost ugi pikantuk gelar minangka salah satunggaling atlet paling apik Abad 20 sesarengan kaliyan Pelé, Muhammad Ali, Carl Lewis, lan Steffi Graf.The Independent (London), Nov 21, 1999, Dipunundhuh: 18 Maret 2013; Jet, December 13, 1999, Retrieved 8 March 2008; Prostfan.com - Profile. Dipunundhuh: 18 Maret 2013.

Prost miwiti balapan kartingipun wonten ing umur 14 taun nalika piyambakipun liburan sesarengan kaliyan kulawarganipun. Piyambakipun lajeng ndhèrèk kompetisi wonten ing manékan ajang junior, ing pundi salajengipun piyambakipun menangaken kejuaraan Formula Junior Perancis lan Éropah kaping tiga kanthi urut, sadèrèngipun kagabung kaliyan tim McLaren wonten ing taun 1980 ing yuswa 25 taun. Piyambakipun lajeng ngrembaka rikat ing ajang F1 lan pikantuk pisananipun wonten ing GP Perancis 1981, satunggal taun sasampuning piyambakipun mlebet F1, ing pundi nalika punika piyambakipun kagabung kaliyan tim Perancis, Renault F1.

Wonten ing taun 1997, Prost mendhet alih tim F1 Perancis, Ligier,lan nglamapahaken nama Prost Grand Prix dumugi bangkrut nalika taun 2002. Tim Prost sapunika mandhap ing ajang Andros Trophy, ingkang minangka kejuaraan balap ing inggil ès.

Prost kathah dipunsebut tiyang minangka pembalap kanthi gaya alus lan santé ing wingking kemudi. Piyambakipun piyambak nyebut bilih piyambakipun pikantuk inspirasi saking idola pribadinipun kados Jackie Stewart lan Jim Clark.Roebuck, Nigel (1986) Grand Prix Greats p. 131 Book Club Associates ISBN 0-85059-792-7 Prost asring dipunjuluki minangka "Profesor" amargi pendekatan intelektual wonten ing kompetisi balap F1. Piyambakipun dipunkenal trampil nyamektakaken mobilipun kanggé kaanan balapan, lan ugi trampil ngemat rém lan bal ing wiwitan lomba, kanthi pangajab saged dipungebér dumugi pungkasaning perlombaan.Hall of Fame — Alain Prost, Formula1.com. Paragraph 6. Dipunundhuh tanggal 18 Maret 2013. Jurnalis ulah raga bermotor Denis Jenkinson ngandharaken Prost minangka: "tiyang ingkang simpel lan boten gumantung kaliyan greget utawi inspirasi. Piyambakipun ugi boten manja kaliyan kecakapan mainaken pertunjukan beragam omong kosong. Piyambakipun gadhah tingkat disiplin mental ingkang inggil ing njawi pangertosan tiyang kathah."8W — Who? — Alain Prost, Forix.com. Paragraph 24. Dipunundhuh: 18 Maret 2013.

 Sasampuning Prost GP 
wonten ing mangsa 2002, Prost nelasaken wekdal kaliyan kulawarganipun lan berkompetisi wonten ing 8 balap sepeda, lan wonten ing posisi angka 3 ing Granite – Mont Lozère.Alain Prost 2002 - Bicycle Racing. Situs Penggemar Alain Prost. Dipunundhuh tanggal 18 Maret 2013. Prost ugi mbalap ing seri balapan es Andros nalika taun 2003, lan pikantuk posisi angka 2 ing kejuaraan mau, ing wingking Yvan Muller.Alain Prost - Winter 2003/2004. Andros Trophy Ice Racing Championship Standings. Situs Penggemar Alain Prost. Dipunundhuh tanggal 18 Maret 2013. Prost ugi dados duta kanggé Uniroyal, posisi ingkang dipunlampahaken dumugi Mèi 2006.Alain Prost - Curriculum Vitesse. Situs Penggemar Alain Porst. Diakses pada 4 Juni 2010.

Prost nglajengaken berkompetisi ing Trofi Andros, lan menangaken gelar kaliyan Toyota ing mangsa 2006/07 lan 2007/08.Alain Prost - Winter 2004/2005. Andros Trophy Ice Racing Championship Standings. Situs Penggemar Alain Prost. Dipunundhuh tanggal 18 Maret 2013.Alain Prost - Winter 2005/2006. Andros Trophy Ice Racing Championship Standings. Situs Penggemar Alain Prost. Dipunundhuh tanggal 18 maret 2013.

Kanggé mangsa 2010, Aturan Ulah raga FIA (Sporting Regulations) dipunéwahi, saèngga satunggaling mantan pembalap lenggah ing panel pengawas balapan (stewards). Prost minangka salah satunggaling pembalap pisanan ingkang mendhet posisi punika, wonten ing Grand Prix Bahrain.Beer, Matt. Prost joins stewards for Bahrain. AutoSport.com, 11 Maret 2010. Dipunundhuh tanggal 18 Maret 2013.

 Statistik 
 Mangsa dhateng mangsa 
MangsaSeriTimBalapanMenangPoleF/LapPodiumPoinPosisi1976Formula Renault PerancisMartini Renault Team15127012?kaping 11977Formula Renault ÉropahMartini Renault Team1864010?kaping 11978Formula Tiga ÉropahMartini Renault Team101112?ke-91979Formula Tiga ÉropahMartini Renault Team1394611?kaping 11980Formula SatuMarlboro McLaren13000016kaping 51981Formula SatuEquipe Renault Elf15321643kaping 51982Formula SatuEquipe Renault Elf17364534kaping 41983Formula SatuEquipe Renault Elf15433757ke-21984Formula SatuMarlboro McLaren International16733971,5ke-21985Formula SatuMarlboro McLaren International165251173 (76)kaping 11986Formula SatuMarlboro McLaren International164121172 (74)kaping 11987Formula SatuMarlboro McLaren International16302746kaping 41988Formula SatuMarlboro McLaren Honda167271487 (105)ke-21989Formula SatuMarlboro McLaren Honda167271476 (81)kaping 11990Formula SatuScuderia Ferrari16502971 (73)ke-21991Formula SatuScuderia Ferrari14001534kaping 51993Formula SatuCanon Williams Renault1671361299kaping 1

 Penghargaan 
Tahun Penghargaan1985Autosport International Racing Driver Award1994Autosport Gregor Grant Award1999World Sports Awards of the 20th Century

 Cathetan suku 

 Pranala njaba 

 Halaman penggemar Alain Prost
 Sejarah Grand Prix - Hall of Fame 
 Statistik Alain Prost
 Prost vs Senna dalam gokart

Kategori:Lair 1955
Kategori:Wong urip
Kategori:Pembalap F1 Perancis
Kategori:Pembalap F1 tim Ferrari
Kategori:Pembalap F1 tim McLaren
Kategori:Pembalap F1 tim Williams
Kategori:Pembalap F1 tim Renault
Kategori:Pemenang Grand Prix Monako
Kategori:Juara donya pembalap Formula Satu
Kategori:Prancis